CELEX: 62012CN0434
Language: da
Date: 2012-09-26 00:00:00
Title: Sag C-434/12: Anmodning om præjudiciel afgørelse indgivet af Administrativen sad Sofia-grad (Bulgarien) den 26. september 2012 — »Slancheva sila« EOOD mod Izpalnitelniat direktor na Darzhaven fond »Zemedelie« — Razplashtatelna agentsia

24.11.2012   
            
            
               DA
            
            
               Den Europæiske Unions Tidende
            
            
               C 366/26
            
         Anmodning om præjudiciel afgørelse indgivet af Administrativen sad Sofia-grad (Bulgarien) den 26. september 2012 — »Slancheva sila« EOOD mod Izpalnitelniat direktor na Darzhaven fond »Zemedelie« — Razplashtatelna agentsia
   (Sag C-434/12)
   2012/C 366/47
   Processprog: bulgarsk
   
      Den forelæggende ret
   
   Administrativen sad Sofia-grad
   
      Parter i hovedsagen
   
   
      Sagsøger:»Slancheva sila« EOOD
   
      Sagsøgt: Izpalnitelniat direktor na Darzhaven fond »Zemedelie« — Razplashtatelna agentsia
   
      Præjudicielle spørgsmål
   
   
               1)
            
            
               Hvorledes skal begrebet »kunstigt skabte betingelser« fortolkes i lyset af bestemmelsen i artikel 4, nr. 8), i forordning nr. 65/2011 (1)?
            
         
               2)
            
            
               Skal artikel 4, nr. 8), i forordning nr. 65/2011 fortolkes således, at den er til hinder for artikel 7, stk. 2, i den bulgarske bekendtgørelse nr. 29 af 11. august 2008, hvorefter der ikke udbetales støtte til ansøgere/begunstigede, såfremt det står fast, at de kunstigt har skabt betingelserne for at modtage støtten for at få en fordel i strid med foranstaltningens mål?
            
         
               3)
            
            
               Skal artikel 4, nr. 8), i forordning nr. 65/2011 fortolkes således, at bestemmelsen er til hinder for den retspraksis i Republikken Bulgarien, hvorefter betingelserne for at modtage støtte for at få en fordel i strid med foranstaltningens mål er blevet kunstigt skabt, når der er en retlig forbindelse mellem ansøgerne?
            
         
               4)
            
            
               Foreligger der »kunstigt skabte betingelser«, når forskellige ansøgere, der er selvstændige retssubjekter, har anvendt selvstændige naboarealer, der før indleveringen af ansøgningen var dele af et enkelt areal, samt når der konstateres en faktiske forbundethed, som eksempelvis de samme befuldmægtigede, udbydere, udførende selskaber, selskabernes hjemsted og adresser på ansøgerne?
            
         
               5)
            
            
               Er det nødvendigt at fastslå, at der foreligger en forsætlig koordinering mellem ansøgerne og/eller tredjemand med det formål at skabe en fordel for en konkret ansøger?
            
         
               6)
            
            
               Hvori består den fordel, der er omhandlet i artikel 4, nr. 8), i forordning nr. 65/2011 og omfatter den nærmere bestemt udarbejdelsen af flere mindre investeringstilbud, som søger at opnå, at en konkret ansøger for hvert enkelt af disse tilbud, også selv om de er indleveret for forskellige ansøgere, modtager en finansiering på maksimalt 200 000 EUR?
            
         
               7)
            
            
               Skal artikel 4, nr. 8), i forordning nr. 65/2011 fortolkes således, at bestemmelsen er til hinder for den retspraksis i Republikken Bulgarien, hvorefter forudsætningen for, at bestemmelsen finder anvendelse, er at tre kumulative betingelser er opfyldt: 1. der foreligger mangel på funktionel selvstændighed og/eller kunstigt skabte betingelser for at modtage støtte, 2. disse faktiske omstændigheder har til formål at opnå en fordel og 3. dette er i strid med foranstaltningens formål?
            
         
      (1)  Kommissionens forordning (EU) nr. 65/2011 af 27.1.2011 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne (EUT L 25, s.8).